​​​​​​​Qayd etilishicha, ikki davlat o‘rtasidagi savdo hajmi o‘tgan o‘n oy davomida 27 foizga kamaygan. Foto: TASS Afg‘oniston va Qozog‘iston ikki mamlakat o‘rtasidagi savdo hajmini oshirishga yordam beruvchi qo‘shma savdo palatasini tashkil etish ustida ish olib bormoqda. Bu haqda Afg‘oniston savdo vaziri vazifasini bajaruvchi Nuriddin Aziziy Qozog‘iston savdo va integratsiya vaziri Baxit Sultonov bilan Kobulda bo‘lib o‘tgan qo‘shma matbuot anjumanidan ma’lum qildi. Uning so‘zlariga ko‘ra, Qozog‘iston Afg‘oniston keng savdo aloqalarini olib borayotgan mamlakatlardan biri bo‘lib qolmoqda. O‘z navbatida, Sultonov ikki davlat o‘rtasidagi savdo hajmi o‘tgan o‘n oy davomida 27 foizga kamayganini qayd etdi. Aziziy havo yo‘laklari tashkil etish va Afg‘onistonda Qozog‘iston banklari filiallarini ochishni ikki mamlakat hamkorligini rivojlantirish yo‘llaridan biri deb atadi.